Diari Oficial de la Generalitat Valenciana


Sumari del DOGV 7531, del 22-05-2015 (2015/4543)

RESOLUCIÓ d'11 de maig de 2015, de la Direcció General de Producció Agrària i Ramaderia, de delegació d'atribucions en matèria d'autorització, programació, metodologia, material didàctic i acreditació dels cursos de capacitació i de les entitats formadores per a obtindre el carnet d'usuari professional de productes fitosanitaris.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7531

Data del DOGV
:   22-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4543


Data del document
:   11-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ d'11 de maig de 2015, de la Direcció General de Producció Agrària i Ramaderia, de delegació d'atribucions en matèria d'autorització, programació, metodologia, material didàctic i acreditació dels cursos de capacitació i de les entitats formadores per a obtindre el carnet d'usuari professional de productes fitosanitaris. [2015/4543]  
El Decret 89/2014, de 13 de juny, del Consell, va aprovar el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua, establia en l'article 40 les competències que té assumides la Direcció General de Producció Agrària i Ramaderia i, en el punt 3 de l'article esmentat, que a través seu s'adscriu a la Conselleria de Presidència i Agricultura, Pesca, Alimentació i Aigua l'Institut Valencià d'Investigacions Agràries.  
  
A fi de dotar de més agilitat la gestió dels assumptes la competència dels quals té assignada la Direcció General de Producció Agrària i Ramaderia, i d'acord amb el principi d'eficàcia que regix l'actuació de les administracions públiques, es considera oportú delegar determinades atribucions en la Direcció de l'Institut Valencià d'Investigacions Agràries.  
El Decret 30/2015, de 6 de març del Consell, pel qual es despleguen determinats aspectes administratius relatius als productes fitosanitaris a la Comunitat Valenciana (DOCV 7481, 09.03.2015), establix en l'article 12 que l'autorització, programació, metodologia, material didàctic i acreditació dels cursos de capacitació i de les entitats formadores correspon a la direcció general competent en sanitat vegetal.  
  
En virtut d'això i de conformitat amb allò que disposa l'article 63 de la Llei del Consell, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar en la persona titular de la direcció de l'Institut Valencià d'Investigacions Agràries l'autorització, programació, metodologia, material didàctic i acreditació dels cursos de capacitació i de les entitats formadores per a obtindre el carnet d'usuari professional de productes fitosanitaris, que siguen competència de la Direcció General de Producció Agrària i Ramaderia de la Conselleria de Presidència i Agricultura, Pesca, Alimentació i Aigua.  
  
Segon  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que establix l'article 63.5 de la Llei 5/1983, de 30 de desembre, del Consell, i l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les atribucions delegades en la present resolució podran ser avocades en els termes i amb els requisits que establix l'article 14 d'esta última norma.  
  
  
Tercer  
En tots aquells supòsits en què es faça ús de la present delegació, haurà de fer-se constar expressament esta circumstància en la resolució o acte que s'adopte, que es consideraran dictats per l'òrgan delegatori.  
  
Les atribucions exercides per delegació no podran ser objecte de delegació en un altre òrgan.  
  
Quart  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
  
València, 11 de maig de 2015.- El director general de Producció Agrària i Ramaderia: José Miguel Ferrer Arranz.